บันทึกการประชุมสภาองค์การบริหารส่วนตำบลหัวเมือง

**สมัยวิสามัญ สมัยที่ 2/2564 ครั้งที่ 1**

**วันที่ 21 กันยายน 2564 เวลา 09.00 น.**

**ณ ห้องประชุมองค์การบริหารส่วนตำบลหัวเมือง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24 | นายประสิทธิ์ จิตพยัค  นายประยูร จันทร์กระจาย  นายพัฒนะ ณ น่าน  นายอรรถวิทย์ จิตชู  นายศักดาวุธ กวางพิจิตร  นายวิทยา ใจกุม  นายสัญญา ดาวดึงษ์  นายทองดี หนองซิว  นายปฐม หนองอุดม  นายสมเดช วังกาษร  นายประจวบ วีระคำ  นายผัด กาเดช  นายสวาท มาลูน  นางศรี เทพบุญเรือง  นายสมควร หนองสิงห์  นายสุชาติ ปัญจะลา  นายมนตรี ขัดสม  นายเทพกร เชียงสา  นายพุฒิ ทองอินทร์  นางจันทร์ทอง สมบูรณ์  นางวริศรา พุ่มพวง  นายอิทธิชัย เครือออน  นางณิชาภานันท์ จิตรชู  ว่าที่ ร.ต.ปนาท ตนาวรรณ์ | ประธานสภา อบต.  รองประธานสภาฯ  ส.อบต.หมู่ 1  ส.อบต.หมู่ 1  ส.อบต.หมู่ 2  ส.อบต.หมู่ 2  ส.อบต.หมู่ 3  ส.อบต.หมู่ 4  ส.อบต.หมู่ 4  ส.อบต.หมู่ 5  ส.อบต.หมู่ 5  ส.อบต.หมู่ 6  ส.อบต.หมู่ 6  ส.อบต.หมู่ 7  ส.อบต.หมู่ 8  ส.อบต.หมู่ 8  ส.อบต.หมู่ 9  ส.อบต.หมู่ 10  ส.อบต.หมู่ 10  ส.อบต.หมู่ 11  ส.อบต.หมู่ 12  ส.อบต.หมู่ 13  ส.อบต.หมู่ 13  เลขานุการสภาฯ | ประสิทธิ์ จิตพยัค  ประยูร จันทร์กระจาย  พัฒนะ ณ น่าน  อรรถวิทย์ จิตชู  ศักดาวุธ กวางพิจิตร  วิทยา ใจกุม  สัญญา ดาวดึงษ์  ทองดี หนองซิว  ปฐม หนองอุดม  สมเดช วังกาษร  ประจวบ วีระคำ  ผัด กาเดช  สวาท มาลูน  ศรี เทพบุญเรือง  สมควร หนองสิงห์  สุชาติ ปัญจะลา  มนตรี ขัดสม  เทพกร เชียงสา  พุฒิ ทองอินทร์  จันทร์ทอง สมบูรณ์  วริศรา พุ่มพวง  อิทธิชัย เครือออน  ณิชาภานันท์ จิตรชู  ปนาท ตนาวรรณ์ |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| - | - | - | - |  |

### **รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18 | นายสาคร จิตชู  นายสมศักดิ์ อะจิมา  นายสมชาย ศรีนวล  นายพจนากร ใจเอิบ  นายสมพล พุ่มพวง  นายสมบูรณ์ ปะละใจ  นายพิทักษ์ ทองแท้  นางวิภาดา ผ่องพันธุ์  นายดำรงค์ มีรส  นายเกริกไกร ดอนแก้ว  นายสวัสดิ์ พริบไหว  นายเกรียงไกร วังทิพย์  นายสมพงษ์ สำเภา  นายวิเชษ กวางพิจิตร  นายมานพ วังสิงห์  นายอำพล โสภา  นายบุญเทียม ผัดหล้า  นายจิรายุทธ์ หงษ์สิบเจ็ด | นายก อบต.  รอง นายก อบต.  รอง นายก อบต.  เลขานุการนายกฯ  ผอ.รพ.สต.หัวเมือง  ครู รร.บ้านหนองเสี้ยว  ครู รร.บ้านวังฟ่อน  นักวิเคราะห์นโยบายฯ  ผช.ผญบ. หมู่ 5  ผช.ผญบ. หมู่ 4  ผช.ผญบ. หมู่ 6  ผช.ผญบ. หมู่ 12  ผช.ผญบ. หมู่ 11  ผช.ผญบ. หมู่ 2  ผู้ใหญ่บ้าน หมู่ 13  ผอ.กองการศึกษาฯ  ผช.ผญบ. หมู่ 8  หัวหน้าสำนักปลัด | สาคร จิตชู สมศักดิ์ อะจิมา  สมชาย ศรีนวล  พจนากร ใจเอิบ  รัตนา ธรรมจักร  สมบูรณ์ ปะละใจ  พิทักษ์ ทองแท้  วิภาดา ผ่องพันธุ์  ดำรงค์ มีรส  เกริกไกร ดอนแก้ว  สวัสดิ์ พริบไหว  เกรียงไกร วังทิพย์  สมพงษ์ สำเภา  วิเชษ กวางพิจิตร  มานพ วังสิงห์  อำพล โสภา  บุญเทียม ผัดหล้า  จิรายุทธ์ หงษ์สิบเจ็ด |  |

**เปิดประชุมเวลา 09.00 น.**

**ระเบียบวาระที่ 1 เรื่องที่ประธานแจ้งให้ทราบ**

นายประสิทธิ์ จิตพยัค ประธานสภา อบต.หัวเมือง แจ้งให้ที่ประชุมทราบว่า คณะรัฐมนตรีได้มีมติเมื่อวันที่ 7 กันยายน 2564 เห็นชอบให้มีการเลือกตั้งสมาชิกสภาท้องถิ่นและผู้บริหารท้องถิ่น ขององค์การบริหารส่วนตำบล ซึ่งจะกำหนดวันเลือกตั้งวันไหน จะแจ้งให้ทราบต่อไป

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาสมัยสามัญ สมัยที่ 3/2564 ครั้งที่ 2**

**(เมื่อวันที่ 16 สิงหาคม 2564)**

**มติที่ประชุม** เห็นชอบเป็นเอกฉันท์

**ระเบียบวาระที่ 3** **เรื่องเพื่อพิจารณา/เพื่อทราบ**

**3.1 การให้ความเห็นชอบแผนพัฒนาท้องถิ่น 5 ปี (พ.ศ.2566 - 2570)**

นายประสิทธิ์ จิตพยัค ประธานสภา อบต. ได้แจ้งให้ที่ประชุมทราบว่า ตามที่ อบต.หัวเมือง ได้แจ้งให้แต่ละหมู่บ้านจัดประชุมประชาคมเพื่อจัดทำแผนงาน/โครงการต่างๆ เพื่อจัดทำแผนพัฒนาท้องถิ่น 5 ปี (พ.ศ.2566 - 2570) โดย อบต.หัวเมือง ได้ทำการสรุปออกมาเป็นร่างแผนพัฒนาท้องถิ่นเสร็จแล้ว และได้เชิญคณะกรรมการสนับสนุนการจัดทำแผนพัฒนาท้องถิ่น และคณะกรรมการพัฒนาตำบลมาประชุมพิจารณากลั่นกรองเรียบร้อยแล้ว จึงได้เสนอแผนพัฒนาท้องถิ่น(พ.ศ.2566 – 2570) ให้สภา อบต.หัวเมือง พิจารณาให้ความเห็นชอบ

ที่ประชุมได้พิจารณาแล้ว เห็นว่าได้มีการบรรจุโครงการต่างๆไว้ครอบคลุมทุกด้านแล้วอีกทั้งเป็นความต้องการของประชาชน/หมู่บ้าน จึงได้ลงมติ

**มติที่ประชุม** เห็นชอบเป็นเอกฉันท์

**3.2 การเพิ่มเติมแผนพัฒนาท้องถิ่น 5 ปี (พ.ศ.2561 – 2565) ครั้งที่ 6**

นายประสิทธิ์ จิตพยัค ประธานสภา อบต. ได้แจ้งให้ที่ประชุมทราบว่า ตามที่ อบต.หัวเมือง ได้จัดทำแผนพัฒนาท้องถิ่น 5 ปี (พ.ศ.2561 - 2565) ไปแล้วนั้น บัดนี้มีบางหมู่บ้านได้ทำการประชุมประชาคมพิจารณาโครงการเพื่อเสนอขอรับการสนับสนุนงบประมาณและบรรจุเป็นข้อบัญญัติงบประมาณรายจ่ายประจำปีงบประมาณ พ.ศ.2565 ของ อบต.หัวเมือง ซึ่งปรากฏว่าบางหมู่บ้านมีความประสงค์ขอเพิ่มเติมแผนพัฒนาท้องถิ่น 5 ปี (พ.ศ.2561 – 2565) จึงขอให้สภาพิจารณาให้ความเห็นชอบ ดังมีรายละเอียดตามเอกสารที่แจกให้

ที่ประชุมได้พิจารณาแล้ว เห็นว่าเป็นโครงการที่เป็นความต้องการของประชาคมหมู่บ้าน จึงได้ให้ความเห็นชอบเพิ่มเติมแผนพัฒนาท้องถิ่น 5 ปี (พ.ศ.2561 – 2565) ครั้งที่ 6

**มติที่ประชุม** เห็นชอบเป็นเอกฉันท์

**3.3 การขอกันเงินไว้เบิกเหลื่อมปี โครงการตามข้อบัญญัติงบประมาณรายจ่ายประจำปีงบประมาณ พ.ศ.2564**

นายสาคร จิตชู นายก อบต.หัวเมือง ได้แจ้งให้ที่ประชุมทราบว่า ในปีงบประมาณ 2564 ทาง อบต.หัวเมือง ได้รับการจัดสรรงบประมาณล่าช้า ทำให้โครงการต่างๆดำเนินการไม่ทันในปีงบประมาณนี้ และเพื่อให้โครงการต่างๆสามารถดำเนินการต่อไปได้ ซึ่งจะเป็นประโยชน์กับประชาชนที่ได้รับความเดือดร้อน จึงขอกันเงินไว้เบิกเหลื่อมปีโครงการต่างๆไว้ ซึ่งมีรายละเอียดดังต่อไปนี้

1. โครงการก่อสร้างรางรินส่งน้ำ คสล. บ้านวังฟ่อน หมู่ที่ 11 งบประมาณ 268,100 บาท

2. โครงการก่อสร้างรางรินส่งน้ำ คสล. รูปตัวยู บ้านวังฟ่อน หมู่ที่ 12 งบประมาณ 219,400 บาท

3. โครงการก่อสร้างรางรินส่งน้ำ คสล. รูปตัวยู บ้านหัวเมือง หมู่ที่ 9 งบประมาณ 145,600 บาท

4. โครงการก่อสร้างรางรินส่งน้ำ คสล. รูปตัวยู บ้านหนองเสี้ยว หมู่ที่ 8 (จุดที่ 2)

งบประมาณ 185,000 บาท

5. โครงการวางท่อระบายน้ำ คสล. บ้านดงเจริญ หมู่ที่ 10 งบประมาณ 158,000 บาท

6. โครงการก่อสร้างร่องระบายน้ำ คสล. ภายใน อบต.หัวเมือง งบประมาณ 70,000 บาท

7. โครงการจัดซื้อรถกระบะแบบดับเบิ้ลแคป 4 ประตู งบประมาณ 854,000 บาท

**รวมเป็นเงิน 1,900,100 บาท**

**มติที่ประชุม** เห็นชอบเป็นเอกฉันท์

**3.4 การสนับสนุนการจัดตั้งศูนย์พักคอย (CI) ของ อบต.เตาปูน เป็นค่าวัสดุ**

ว่าที่ ร.ต.ปนาท ตนาวรรณ์ ปลัด อบต. ได้แจ้งให้ที่ประชุมทราบว่า อบต.เตาปูน ซึ่งเป็นศูนย์พักคอย (CI) ของจังหวัดแพร่ จะได้จัดตั้งศูนย์เพื่อรองรับผู้ติดเชื้อหรือผู้รอการรักษาต่อที่โรงพยาบาลสนาม แต่งบประมาณไม่เพียงพอ จึงขอรับการสนับสนุนจากเทศบาล และ อบต. ทุกแห่งในเขตอำเภอสอง ซึ่ง อบต.หัวเมือง ได้สนับสนุนเป็นวัสดุดังต่อไปนี้

1. หม้อต้มน้ำไฟฟ้า 5 ใบ เป็นเงิน 15,000 บาท
2. หมอน 34 ใบ เป็นเงิน 2,380 บาท

**ที่ประชุม** รับทราบ

**3.5 การจัดซื้อรถบรรทุกดีเซล (รถยนต์ 4 ประตู)**

ว่าที่ ร.ต.ปนาท ตนาวรรณ์ ปลัด อบต. ได้แจ้งให้ที่ประชุมทราบว่า ตามที่ทางสภา

อบต.หัวเมือง ได้โอนงบประมาณเพื่อไปจัดซื้อรถบรรทุกดีเซล (รถยนต์ 4 ประตู) และทาง อบต. ได้ทำการจัดซื้อจัดจ้างไปแล้วนั้น แต่มีปัญหากรณีมีผู้เสนอราคาอุทธรณ์ เกี่ยวกับเรื่องดรัมเบร็ค ทาง อบต.หัวเมือง จึงได้ส่งเรื่องดังกล่าว ไปให้กับคณะกรรมการอุทธรณ์ของกรมบัญชีกลางพิจารณา จึงทำให้การจัดซื้อจัดจ้างเลื่อนออกไปจนกว่าทางกรมบัญชีกลาง จะได้แจ้งผลการพิจารณากลับมา จึงขอแจ้งให้ที่ประชุมรับทราบ

**ที่ประชุม** รับทราบ

**ระเบียบวาระที่ 4** เรื่องอื่นๆ

-ไม่มี-

**ปิดประชุมเวลา 10.30 น.**

**(ลงชื่อ)** ว่าที่ ร.ต. ปนาท ตนาวรรณ์ **ผู้บันทึกการประชุม**

(ปนาท ตนาวรรณ์)

เลขานุการสภาองค์การบริหารส่วนตำบลหัวเมือง

**(ลงชื่อ)** วริศรา พุ่มพวง **ผู้ตรวจรายงานการประชุม**

(นางวริศรา พุ่มพวง)

คณะกรรมการตรวจรายงานการประชุม

**(ลงชื่อ)** ศรี เทพบุญเรือง **ผู้ตรวจรายงานการประชุม**

(นางศรี เทพบุญเรือง)

คณะกรรมการตรวจรายงานการประชุม

**(ลงชื่อ)** จันทร์ทอง สมบูรณ์ **ผู้ตรวจรายงานการประชุม**

(นางจันทร์ทอง สมบูรณ์)

คณะกรรมการตรวจรายงานการประชุม

**(ลงชื่อ)** ประสิทธิ์ จิตพยัค **ผู้รับรองรายงานการประชุม**

(นายประสิทธิ์ จิตพยัค)

ประธานสภาองค์การบริหารส่วนตำบลหัวเมือง